Senarai kata-kata terakhir

Kata-kata terakhir seseorang, iaitu kata-kata terkahir yang diucapkan sebelum kematian atau semasa maut semakin hampir, sering direkodkan kerana kemasyhuran si mati, tetapi kadangkala kerana minat terhadap kenyataan tersebut. (Orang yang meninggal dunia kerana sakit biasanya tidak mampu berkata-kata semasa tenat, dan dalam kes begitu kata-kata terakhir mereka yang sebenar mungkin tidak direkodkan atau dianggap begitu penting.) Kata-kata terakhir boleh jadi dirakamkan dengan tepat atau, atas sebab-sebab tertentu, mungkin tidak. Antara sebabnya ialah kesilapan atau perbuatan yang sengaja. Walaupun disalahlaporkan, kata-kata terakhir itu juga boleh membentuk bahagian penting dalam rekod sejarah atau demonstrasi sikap budaya terhadap kematian ketika itu.

Charles Darwin, misalnya, dilaporkan telah menolak teori evolusinya dan memihak kepada kepercayaan agama tradisional semasa kematiannya. Laporan yang disebarkan secara meluas ini berguna untuk orang yang menentang teori Darwin atas dasar agama. Bagaimanapun, saksi yang kononnya melaporkannya tidak berada di sisi Darwin ketika mati atau bertemu dengan beliau pada bila-bila masa pada akhir hayatnya.

Kedua-dua tradisi budaya Timur dan Barat memberikan kepentingan khusus kepada kata-kata yang diucapkan pada atau menjelang kematian, tetapi bentuk dan kandungan kata-kata terakhir yang dilaporkan mungkin bergantung pada konteks budaya. Terdapat tradisi dalam budaya Hindu dan Buddha untuk menjangkakan pernyataan terkahir yang bermakna; Sami-sami Zen menurut adat yang lama dijangka akan mengarang puisi serta-merta dan melafazkannya dengan nafas terakhir mereka. Dalam budaya Barat perhatian diberikan kepada kata-kata terakhir yang menunjukkan takhlisan menjelang kematian—pertaubatan dosa dan pengakuan iman.

## Senarai kata-kata terakhir mengikut kronologi
Mengikut tertib meningkat, dengan tarikh kematian khusus dinyatakan. Jika berkenaan, juga konteks kata-kata atau keadaan kematian dinyatakan. Jika terdapat kontroversi atau ketidakpastikan tentang kata-kata terakhir seseorang, ia akan dinyatakan dalam nota kaki.

### Sebelum abad ke-5

; "Mandikan aku dengan baik, dakap aku di dadamu, lindungi aku daripada bumi (yang menekan) dadamu."
: — Ḫattušili I, raja Het (abad ke-17 SM), mungkin ditujukan kepada isterinya atau gundik kesayangannya, menyatakan ketakutannya terhadap kematian ketika sedang sakit tenat.

; "Hunus pedangmu, dan bunuh aku, supaya orang tidak berkata tentang aku, 'Seorang wanita membunuhnya."
: ()
: — Abimelekh, raja Sikhem (abad ke-12 SM). Setelah cedera parah akibat batu yang dilemparkan oleh seorang wanita dalam pertempuran, beliau meminta pembawa perisainya membunuhnya.

; "Biarlah aku mati bersama-sama orang Filistin."
: ()
: — Simson, hakim Bani Israel ( 1078 SM), sebelum meruntuhkan tiang-tiang kuil Filistin dan membunuh 3000 orang bersama dirinya

; "Hunuslah pedangmu dan tikamlah aku, supaya jangan datang kalangan yang tidak bersunat ini menikam aku dan mempermainkan aku."
: ()
: — Saul, raja Israel (kira-kira 1012 SM), kepada hambanya semasa Pertempuran Gunung Gilboa

; "Reputasiku melindungi aku di seluruh Yunani, tetapi iri hati di tanah airku menjadi kehancuranku."
: — Anacharsis, ahli falsafah Scythia (abad ke-6 SM), cedera parah akibat panah oleh saudaranya, Raja Caduidas

; "Kamu tahu bahawa sepanjang hidupku yang panjang di dunia ini, aku telah berkata dan melakukan banyak perkara; setelah merenung secara mendalam, aku tidak menemui apa-apa yang perlu aku sesali, kecuali satu perkara yang ingin aku serahkan kepada pertimbangan kamu, supaya aku tahu sama ada aku telah bertindak dengan betul atau tidak.
; "Pada suatu ketika, aku kebetulan menjadi salah seorang daripada tiga hakim yang mengadili seorang sahabat baikku sendiri, yang menurut undang-undang, sepatutnya dihukum mati. Aku berada dalam keadaan sangat serba salah. Salah satu daripada dua perkara pasti berlaku—sama ada melanggar undang-undang atau menghukum sahabatku. Setelah menimbang dengan teliti, aku menemukan jalan ini. Aku menyampaikan hujah-hujah yang paling munasabah untuk membela tertuduh dengan begitu baik sehingga dua rakanku tidak menghadapi kesukaran untuk membebaskannya, namun aku sendiri menjatuhkan hukuman mati ke atasnya tanpa memberikan sebarang alasan atas tindakanku. Dengan cara ini, aku menunaikan dua tanggungjawab, iaitu sebagai sahabat dan hakim; namun, dalam hatiku, aku merasa sesuatu yang membuatkan aku ragu-ragu sama ada tindakanku itu bersalah atau tidak."
: — Chilon dari Sparta, ahli falsafah (abad ke-6 SM), bercakap kepada sahabat-sahabatnya sebelum kematiannya

; "Lebih baik aku mati di sini daripada membunuh semua kacang yang malang ini."
: — Pythagoras, ahli falsafah Ionia Yunani dan pengasas Pythagoreanisme (495 SM), enggan melarikan diri bersama murid-muridnya daripada serangan orang Crotone melalui ladang kacang parang

; "Segala benda yang tersusun adalah fana. Berusahalah dengan bersungguh-sungguh."
: ()
: — Siddhārtha Gautama Buddha, pertapa Shakya yang mengasaskan ajaran Buddha ( 483 SM)

; "Kayangan telah berpaling menentang aku. Tiada penguasa bijaksana yang muncul, dan tiada seorang pun di Empayar ini ingin menjadikan aku gurunya. Waktuku untuk mati telah tiba."
: — Konfusius, ahli falsafah China yang mengasaskan ajaran Konfusianisme (479 SM)

; "Bolehkah kamu menukar cuaca hujan menjadi kering?"
: — Heraclitus, ahli falsafah Yunani (kira-kira 475 SM), bertanya kepada doktor-doktornya untuk meringankan penyakit busungnya

; "Kerana, tiada seorang warga Athens pun, kerana aku, pernah memakai pakaian berkabung."
: — Pericles, negarawan Yunani (429 SM), berbincang dengan sahabat-sahabatnya mengenai pencapaian terbesarnya

; "Berikan cuti kepada budak-budak itu."
: — Anaxagoras, ahli falsafah Yunani (kira-kira 428 SM), sebagai jawapan kepada warga Lampsacus yang bertanya bagaimana mereka boleh menghormati ingatannya

; "Ini untuk Critias yang adil."
: — Theramenes, negarawan Athens (404 SM), selepas menelan racun hemlok yang dijatuhkan sebagai hukuman mati oleh Critias

; "Crito, kita berhutang seekor ayam jantan kepada Asclepius. Tolong, jangan lupa membayar hutang itu."
: ()
: — Socrates, ahli falsafah Yunani (399 SM), sebelum kematiannya akibat meminum racun hemlok sebagai hukuman mati

; "Wahai lelaki, lebih baik aku mati di tempat ini, di mana kehormatan memanggilku; tetapi bagi kamu, jalanmu ada di sana. Cepatlah dan selamatkan diri sebelum musuh mengepung kita."
: — Anaxibius, laksamana Sparta (388 SM), sebelum terbunuh dalam serangan hendap Athens

; "Kalau begitu, aku mati dengan gembira."
: — Epaminondas, jeneral dan negarawan Thebes (362 SM). Beliau mencabut senjata yang menikamnya setelah mendengar bahawa musuh telah melarikan diri.

; "Tetapi Alexander, yang kebaikannya kepada ibuku, isteriku, dan anak-anakku aku harap akan dibalas oleh para dewa, pasti akan menghargai belas kasihanmu kepadaku. Maka, sampaikan kepadanya sebagai tanda penghargaanku, aku memberikannya tangan kananku ini."
: — Darius III, Raja Segala Raja Empayar Hakhamaniyah Parsi (330 SM), kepada seorang lelaki yang memberinya air ketika sedang nazak

; "Bagaimana mungkin gigi binatang buas boleh mencederakan aku, sedangkan aku tidak lagi mempunyai kesedaran?"
: ()
: — Diogenes, ahli falsafah Cynisisme Yunani (323 SM), meminta mayatnya dibuang di luar tembok kota untuk dimakan binatang

; "Kepada yang terkuat."
: ()
: — Alexander Agung, penakluk dan raja Macedonia (kira-kira 11 Jun 323 SM), apabila ditanya kepada siapa empayarnya harus diwariskan selepas kematiannya

; "Sekarang, secepat yang kamu mahu, kamu boleh memulakan peranan sebagai Creon dalam tragedinya dan membuang mayatku tanpa dikebumikan. Tetapi, wahai Neptune yang pemurah, aku, selagi masih hidup, bangkit dan beredar dari tempat suci ini; walaupun Antipater dan orang Macedonia tidak meninggalkan walau sedikit pun kuilmu tanpa dicemari."
: — Demosthenes, negarawan dan orator Yunani (12 Oktober 322 SM), kepada Archias dari Thurii; Demosthenes telah meminum racun untuk mengelak daripada ditangkap oleh Archias

; "Ah! Wahai si bongkok malang! Tahun-tahun panjangmu akhirnya membawamu ke dalam kubur; tidak lama lagi kau akan melihat istana Pluto."
: — Crates dari Thebes, ahli falsafah Cynisisme (kira-kira 285 SM), ketika memerhati dirinya sendiri sebelum kematiannya

; "Selamat tinggal, dan ingatlah semua kata-kataku!"
: — Epicurus, ahli falsafah Yunani (270 SM); sebahagian besar tulisannya kini telah hilang

; "Aku datang, aku datang, mengapa kau memanggil aku?"
: — Zeno dari Citium, ahli falsafah Yunani dan pengasas Stoicisme (kira-kira 262 SM), memetik drama *Niobe* oleh Aeschylus sambil mengetuk tanah selepas mengalami kecederaan kecil, yang dianggapnya sebagai tanda kematiannya sudah hampir. Dia kemudian membunuh dirinya sendiri

; "Jangan menangis untukku, sahabatku, yang mati dalam keadaan tidak bersalah, oleh perbuatan zalim orang jahat. Keadaanku jauh lebih baik daripada mereka."
: — Agis IV, raja Sparta (241 SM), sebelum dihukum mati dengan dicekik

; "Wahai anak-anakku, ke manakah kamu pergi?"
: — Cratesiclea, permaisuri Sparta (219 SM), setelah melihat ahli keluarganya dihukum mati sebelum dirinya sendiri dihukum

; "Inilah, wahai Cephalon, balasan kerana kasih sayang seorang raja."
: — Aratus dari Sicyon, ahli politik dan panglima tentera Yunani Helenistik (213 SM), selepas memuntahkan darah dipercayai akibat diracun perlahan-lahan atas arahan Philip V dari Macedonia, bekas sahabatnya

; "Jangan ganggu bulatan-bulatanku"
: ()
: — Archimedes, ahli matematik Yunani (kira-kira 212 SM), kepada seorang askar Rom yang mengganggu eksperimen geometrinya semasa penawanan Syracuse, selepas itu askar tersebut membunuhnya

; "Pergilah dan beri keldai itu minum wain untuk menelan buah ara."
: — Chrysippus, ahli falsafah Yunani (kira-kira 206 SM), sebelum mati akibat ketawa

; "Baguslah kita tidak mengalami malang dalam segala hal."
: — Philopoemen, jeneral dan negarawan Yunani (183 SM), meminum racun untuk membunuh dirinya selepas ditawan dalam pertempuran. Sebelum meminum racun, beliau bertanya kepada pesuruh tentang tenteranya dan diberitahu bahawa kebanyakannya telah melarikan diri.

; "Mari kita ringankan beban kebimbangan rakyat Rom yang berlarutan, kerana mereka merasakan terlalu lama menunggu kematian seorang lelaki tua."
: ()
: — Hannibal, jeneral Carthage (kira-kira 182 SM), dalam nota bunuh dirinya

; "Janganlah seorang pun menangisi aku, atau memuliakan pengebumianku dengan ratapan; kerana aku masih hidup, apabila namaku disebut-sebut di bibir manusia."
: — Ennius, penulis dan penyair Republik Rom (kira-kira 169 SM); baris-baris ini dikarang untuk diukir pada tugu peringatannya. Hanya serpihan karyanya sahaja yang masih wujud.

; "Mandian yang sejuk kamu berikan kepadaku."
: — Jugurtha, raja Numidia (104 SM), ketika diturunkan oleh orang Rom ke dalam penjara lembap untuk dibiarkan mati kebuluran

; "Bilakah republik ini akan jumpa seorang rakyat seperti aku?"
: — Marcus Livius Drusus, ahli politik dan pembaharu Rom (91 SM), selepas ditikam oleh pembunuh yang tidak dikenali

; "Jangan takut kepada orang Farisi yang benar, tetapi takutlah dengan ketara kepada orang Farisi yang berpura-pura."
: — Alexander Jannaeus, raja Yudea ( 76 SM), kepada permaisurinya

; "Wahai mahkota yang malang!—tidak mampu membantuku walaupun dalam perkara sekecil ini!"
: — Monime, permaisuri Mithridates VI (72/71 SM), setelah gagal menggantung dirinya menggunakan tali mahkotanya untuk memenuhi hukuman mati

; "Aku bebas dan merupakan rakyat bagi sebuah negara yang bebas."
: — Dumnorix, ketua puak Gallia (kira-kira 54 SM), sebelum dibunuh oleh pasukan berkuda Rom.

; "Aku pasti tidak silap dalam mengenalimu sebagai bekas rakan seperjuanganku."
: — Pompey, jeneral dan negarawan Rom (28 September 48 SM), kepada Lucius Septimius, salah seorang pembunuhnya

; "Sang imperator berada dalam keadaan baik."
: ()
: — Metellus Scipio, senator dan panglima tentera Rom (46 SM), sebelum membunuh diri untuk mengelak daripada ditangkap selepas kekalahan di Pertempuran Hippo Regius.

; "Engkau juga, wahai anakku?"
: ()
: — Julius Caesar, diktator Rom (15 Mac 44 SM), setelah menyedari bahawa anak tirinya, Brutus, turut terlibat dalam pembunuhannya.

;"Wahai kebajikan yang malang! Engkau hanyalah nama semata! Aku salah menganggapmu sebagai suatu zat; tetapi engkau sendiri adalah hamba nasib."
:— Decimus Junius Brutus Albinus, jeneral dan ahli politik Rom, konspirator dalam pembunuhan Julius Caesar (September 43 SM), memetik Euripides sebelum hukuman mati

;"Aku tidak akan pergi lebih jauh mendekatlah, askar veteran, dan, jika kamu sekurang-kurangnya boleh melakukannya dengan betul, potonglah leher ini. [...] Apa yang akan kamu lakukan jika kamu datang kepadaku sebagai mangsa pertama kamu?"
:()
:— Cicero, negarawan Rom (7 Disember 43 SM), menghadapi pembunuh yang dihantar oleh musuh

;"Kerana terlalu sayangkan hidup, aku telah hidup untuk menahan melihat kawanku dirampas oleh musuh di depan muka aku."
:— Gaius Cassius Longinus, senator dan jeneral Rom, salah seorang pembunuh Julius Caesar (3 Oktober 42 SM), salah sangka rakannya Titinius telah ditangkap oleh tentera Mark Antony di Pertempuran Philippi. Cassius kemudian membunuh dirinya sendiri.

;"Ya, sesungguhnya, kita mesti melarikan diri; tetapi bukan dengan kaki kita, tetapi dengan tangan kita."
:— Marcus Junius Brutus, senator dan pembunuh Julius Caesar (23 Oktober 42 SM), selepas kekalahan di Pertempuran Philippi. Dia kemudian mengucapkan selamat tinggal kepada rakan-rakannya sebelum membunuh dirinya sendiri.

;"Kamu tidak perlu mengasihani aku dalam pusingan nasib terakhir ini. Kamu sepatutnya lebih gembira dalam mengingati cinta kita, dan dalam mengingati bahawa daripada semua manusia, aku pernah menjadi yang paling terkenal dan paling berkuasa, dan sekarang, pada akhirnya, telah jatuh tanpa kehinaan, seorang Rom ditewaskan oleh seorang Rom."
:— Mark Antony, ahli politik dan jeneral Rom (1 Ogos 30 SM); kepada Cleopatra sebelum bunuh dirinya

;"Nah, engkau!"
:()
:— Cleopatra, firaun Mesir (12 Ogos 30 SM), tepat sebelum baginda dilaporkan membunuh diri dengan membiarkan seekor ular lidi menggigitnya

;"Sangat baik, dan seperti yang layak untuk keturunan begitu banyak raja."
:— Charmion, hamba Cleopatra (12 Ogos 30 SM), apabila seorang pegawai Maharaja Augustus bertanya kepadanya, "Adakah baik kerja ini yang dilakukan oleh cik puan kamu, Charmion?" Dia kemudian jatuh mati.

;"Maut menggeletek telingaku. 'Hiduplah,' katanya. 'Aku datang.'"
:— Virgil, penyair Rom (21 September 19 SM)

;"Adakah aku telah memainkan peranan itu dengan baik? Maka tepuk tanganlah, semasa aku keluar."
:()
:— Augustus, Maharaja Rom pertama (19 Ogos 14 M)

;"Sudah selesai. \ Bapa, ke dalam tangan-Mu aku menyerahkan roh-Ku."
:()
:— Yesus, pengasas agama Kristian ( 30 M), tepat sebelum kematiannya melalui disalib

;"Tuhan Yesus, terimalah rohku. Tuhan, janganlah letakkan dosa ini ke atas mereka."
:— Santo Stefanus, diakon Kristian awal dan protomartir ( 34 M), semasa direjam sampai mati

;"Aku masih hidup!"
:— Caligula, maharaja Rom (24 Januari 41 M), selepas ditikam hingga mati

;"Ia tidak sakit, Pætus."
:()
:— Arria, wanita Rom (42 M), kepada suaminya, Aulus Caecina Paetus. Dia telah dihukum mati tetapi diberi kebenaran untuk membunuh dirinya sendiri; apabila suaminya teragak-agak untuk melakukannya, isterinya menikam dirinya sendiri terlebih dahulu dan menyerahkan pisau kepadanya.

;"Serang di sini! Arahkan kemarahanmu ke rahim yang melahirkan raksasa seperti ini."
:— Agrippina yang Muda, ibu Nero (23 Mac 59 M), kepada pembunuhnya

;"Terpisah terbang manusia— / Tiada luka tunggal yang kelihatan seperti pecahan yang menganga, / Di mana aliran merah mengalir dengan lembut; / Tetapi dari bukaan yang mengerikan dan luas / Seribu bejana mengalirkan air pasang yang menerpa / Sekali sahaja perjalanan saluran berliku-liku itu pecah, / Di mana kehidupan yang mengembara mengambil perjalanan berliku-likunya."
:— Lucan, penyair Rom (30 April 65 M), dipaksa membunuh diri selepas menyertai konspirasi menentang Nero. Dia mati memetik baris dari puisi epiknya sendiri *[[Pharsalia]]*.

;"Terlambat; adakah ini kesetiaan kamu?"
:()
:— Nero, maharaja Rom (9 Jun 68 M), kepada askar yang cuba menyelamatkannya selepas Nero membunuh diri

;"Serang, jika ia untuk kebaikan orang Rom."
:()
:— Galba, maharaja Rom (15 Januari 69 M), sebelum dipenggal oleh penyokong Otho

;"Pergi dan tunjukkan dirimu kepada askar-askar, takut mereka mengerat-ngerat kamu kerana menjadi kaki tangan dalam kematianku."
:— Otho, maharaja Rom (16 April 69 M), kepada seorang hamba yang dibebaskan, sebelum membunuh diri

;"Namun aku pernah menjadi Maharaja kamu."
:— Vitellius, maharaja Rom (22 Disember 69 M), sebelum dibunuh di tangga Gemonia

;"Aduh, aku rasa aku sedang berubah menjadi dewa... Seorang maharaja sepatutnya mati dalam keadaan berdiri."
:()
:— Vespasian, maharaja Rom (24 Jun 79 M), secara ironis merujuk kepada amalan Rom untuk mendewakan bekas maharaja selepas kematian, sebelum dia rebah dan mati ketika cuba berdiri.

;"Nasib memihak kepada yang berani. Pergi ke tempat Pomponianus berada."
:— Pliny yang Tua, panglima tentera dan penulis Rom (Oktober 79 M), selepas dinasihatkan untuk berpatah balik dari Herculaneum semasa letusan Gunung Vesuvius.

;"Hidupku diambil daripadaku, namun aku tidak melakukan apa-apa untuk layak mendapatkannya; kerana tiada tindakan aku yang aku patut menyesali, kecuali satu."
:— Titus, maharaja Rom (13 September 81 M)

;"Dengarlah, wahai Israel! Tuhan adalah Tuhan kita! Tuhan itu Esa!"
:()
:— Rabai Akiva, sarjana dan bijaksana Yahudi (28 September 135 M), membaca Syema Yisrael semasa dihukum mati oleh orang Rom

;"Wahai jiwaku yang malang, ke manakah engkau pergi?"
:— Hadrian, maharaja Rom (10 Julai 138 M)

;"Ya Tuhan Allah Yang Maha Kuasa, Bapa Anak-Mu yang dikasihi, Yesus Kristus, melalui-Nya kami telah menerima pengetahuan tentang-Mu; Tuhan para malaikat, kuasa, dan setiap makhluk yang hidup di hadapan-Mu; aku bersyukur kepada-Mu kerana Engkau telah menganggap aku layak untuk hari dan jam ini, supaya aku boleh menerima bahagian dalam bilangan syuhada-Mu, dan minum daripada cawan Kristus, untuk kebangkitan kedua-dua jiwa dan tubuh kepada kehidupan kekal, dalam ketidakrosakan Roh Kudus. Di antara mereka, semoga aku diterima pada hari ini, sebagai korban yang diterima, seperti yang Engkau, ya Tuhan yang benar dan setia, telah sediakan, tunjukkan dan selesaikan. Oleh itu, aku memuji-Mu untuk semua rahmat-Mu. Aku memuliakan-Mu, dengan Yesus Kristus, Anak-Mu yang dikasihi, yang Kekal, kepada-Nya, bersama-Mu dan Roh Kudus, kemuliaan sekarang dan selama-lamanya."
:— Polycarp, uskup Kristian Smyrna (155 M), sebelum mati syahid dengan dibakar dan ditikam

;"Ketenangan."
:()
:— Antoninus Pius, maharaja Rom (7 Mac 161 M), memberikan kata laluan untuk pengawal malam

;"Kamu boleh pulang, pertunjukan sudah selesai."
:— Demonax, ahli falsafah Cynisisme Yunani (c.&nbsp;170 M)

;"Pergi ke matahari terbit, kerana aku sedang terbenam. Fikirkan lebih banyak tentang kematian daripada aku."
:— Marcus Aurelius, maharaja dan ahli falsafah Rom (17 Mac 180 M)

;"Tetapi kejahatan apa yang telah aku lakukan? Siapakah yang telah aku bunuh?""
:— Didius Julianus, maharaja Rom (2 Jun 193 M), kepada pembunuhnya.

;"Cepat, jika ada apa-apa yang tinggal untuk aku lakukan."
:()
:— Septimius Severus, maharaja Rom (4 Februari 211 M)

;"Aku dipanggang,—sekarang pusingkan aku, dan makan aku."
:()
:— Santo Lawrence, diakon Kristian (10 Ogos 258 M), semasa dibakar hidup-hidup di atas besi pemanggang

;"Syukur kepada Tuhan."
:— Cyprian, uskup Kristian Carthage dan syahid (14 September 258 M), dihukum mati dengan dipenggal

;"Aku sedang membuat usaha terakhir untuk mengembalikan apa yang ilahi dalam diriku kepada apa yang ilahi di Alam Semesta."
:— Plotinus, ahli falsafah Helenistik (270 M)

;"Dan biarkan kata-kataku dirahsiakan oleh kamu, supaya tiada siapa yang tahu tempat itu kecuali kamu sahaja. Kerana dalam kebangkitan orang mati aku akan menerima tubuhku yang tidak rosak sekali lagi daripada Juruselamat. Agihkan pakaianku. Kepada Uskup Athanasius berikan satu kulit kambing dan jubah tempat aku berbaring, yang dia berikan kepadaku baru, tetapi aku telah memakainya sehingga lusuh kini. Dan kepada Uskup Serapion berikan kulit kambing lagi satu, dan kamu simpan pakaian bulu. Dan sekarang Tuhan melindungi kamu, anak-anak, kerana Antonius sedang pergi dan tidak lagi bersama kamu."
:— Antonius Agung, rahib Kristian dari Mesir (17 Januari 356 M)

;"Masakan pula aku lebih tinggi, memandang rendah kamu yang berada di atas bumi!"
:— Marcus dari Arethusa, uskup Kristian dan syahid (362 M), digantung dalam bakul yang disapu madu untuk lebah menyengatnya hingga mati

;"Dan Engkau telah menang, wahai Si Galilea!"
:()
:— Julian, maharaja Rom (26 Jun 363 M), cedera parah dalam pertempuran. Baginda telah menolak agama Kristian demi paganisme; menurut beberapa cerita, baginda dibunuh oleh seorang Kristian.

;"Dalam damai aku akan tidur dengan-Nya dan berehat."
:— Santo Monica, ibu Augustinus dari Hippo (387 M)

;"Kekasihku, yang dengannya aku hidup dalam cinta begitu lama, buatkan ruang untukku, kerana ini adalah kuburku, dan dalam kematian kita tidak akan dipisahkan."
:— Severus dari Ravenna, Uskup Ravenna ( 348 M). Menurut cerita tradisional, Severus membaringkan dirinya dalam kubur keluarganya bersama isteri dan anak perempuannya yang telah mati, kemudian mati.

;"Walaupun dia tua, dialah yang terbaik antara semua."
:— Ambrose, Uskup Milan (4 April 397 M), apabila Simplician disebut sebagai bakal penggantinya

;"Apa yang kamu lakukan di sini, hai binatang yang kejam?"
:— Martin dari Tours, uskup Tours ketiga (8 November 397 M), kepada Iblis

### Abad ke-5 hingga ke-14

;"Kemuliaan bagi Tuhan untuk segala sesuatu! Amin."
:()
:— John Chrysostom, Bapa Gereja Awal dan Uskup Agung Constantinople (14 September 407), semasa dalam perjalanan ke pembuangan

;"Dan aku yang sedang menuju kepada Tuhanku, dan aku bersyukur kepada nama-Nya, kerana Tuhan telah memberikan segala-galanya kepadaku, pujilah nama-Nya. Dan aku memberitahu kamu, berpegang teguhlah pada imanmu dan carilah kematian demi Kristus untuk nama-Nya dan kamu akan menemui kemuliaan yang kekal. Aku untuk hidupku telah memuliakan kamu dan seluruh bangsa kita. Dan janganlah menghina rumah kita dan janganlah meninggalkan kasih sayang orang Yunani."
:("მე ესე რა წარვალ წინაშე ღმრთისა ჩემისა, და ვმადლობ სახელსა მისსა, რამეთუ არა დამაკლო გამორჩეულთა წმიდათა მისთა. აწ გამცნებ თქუენ, რათა მტკიცედ სარწმუნოებასა ზედა სდგეთ და ეძიებდეთ ქრისტესთჳს სიკუდილსა სახელსა მისსა ზედა, რათა წარუვალი დიდება მოიგოთ. მე ჴორციელებრითა დიდებითა გადიდენ თქუენ ნათესავთა ჩემთა. და სახლსა ჩუენსა ნუ შეურაცხჰყოფთ, და სიყუარულსა ბერძენთასა ნუ დაუტეობთ".)
:— Vakhtang I, raja Georgia (502/22), kepada anaknya Dachi.

;"Di sinilah aku mesti berhenti. Apa yang berikut, biarlah Baithen menulis."
:— Columba, abas Ireland dan mubaligh evangelis (8 Jun 597), berhenti menyalin sebuah Psalter

;"Adakah kamu akan memerintahnya dengan lebih baik?"
:— Phocas, Maharaja Rom Timur (3 Oktober 610), kepada penggantinya Heraclius sebelum dihukum mati

; "Ya Allah, Teman Yang Maha Tinggi!" atau "Solat, solat! Dan takutlah kepada Allah dalam urusan mereka yang berada di bawah jagaanmu."
: () atau :()
: — Nabi Muhammad, nabi Allah dalam Islam (8 Jun 632)

;"Anak-anakku, hutan-hutan yang menakutkan dan batu-batu tandus ini akan dihiasi dengan bandar-bandar dan kuil-kuil, di mana nama Yesus akan disembah secara terbuka. Kamu akan meninggalkan perburuan yang tidak menentu dan sukar, dan berkumpul bersama di bawah kuil-kuil yang tinggi seperti pokok-pokok pain itu, dan anggun seperti silara palma.
;"Di sini Penyelamatku akan dikenali dalam segala kesederhanaan ajaran-Nya. Ah! Andai aku dapat menyaksikannya; tetapi aku telah melihat perkara-perkara itu dalam satu bayangan. Tetapi aku lemah! Aku letih! Perjalanan duniawiku sudah selesai! Terimalah restuku. Pergi! dan berbaiklah antara satu sama lain."
:— Goar dari Aquitaine, paderi dan pertapa (6 Julai 649), mati di Oberwesel, Austrasia

;"Aku berharap bahawa apa-apa jasa yang aku perolehi melalui perbuatan baik akan jatuh ke atas orang lain. Semoga aku dilahirkan semula bersama mereka di syurga orang yang diberkati, diterima masuk ke dalam keluarga Mi-le, dan berkhidmat kepada Buddha masa depan, yang penuh dengan kebaikan dan kasih sayang. Apabila aku turun semula ke bumi, untuk melalui bentuk kewujudan yang lain, aku berharap pada setiap kelahiran baru untuk memenuhi tugasku terhadap Buddha, dan sampai pada akhirnya kepada kecerdasan sempurna yang tertinggi."
:— Xuanzang, sami Buddha Cina, sarjana, pengembara dan penterjemah (5 Februari 664)

;"Kamu saudara-saudara mesti mesra seperti ikan dan air dan jangan sekali-kali bergaduh antara satu sama lain untuk gelaran. Jika tidak, kamu pasti akan menjadi bahan ketawa jiran-jiran kita."
:— Yeon Gaesomun, diktator tentera dan jeneralissimo Goguryeo (c. 666), kepada anak-anaknya

;"Kamu bercakap benar, semuanya sudah selesai sekarang. Kemuliaan bagi Tuhan."
:— Bede, rahib mazhab Benedict Inggeris (26 Mei 735); kepada seorang penyalin yang kepadanya dia mengimlakkan terjemahan Injil Yohannes

;"Tuhan, ke dalam tangan-Mu aku menyerahkan rohku."
:— Charlemagne, raja Eropah (28 Januari 814), memetik Yesus

;"Keluar! keluar!"
:()
:— Louis yang Alim, Raja Frank (20 Jun 840), selepas memalingkan mukanya ke dinding sebelum mati

;"Anak-anak babi akan berdengus jika mereka tahu bagaimana babi tua ini menderita!"
:()
:— Ragnar Lodbrok, ketua Norse separa legenda (s. 850) selepas dicampak ke dalam lubang ular oleh Raja Ælla dari Northumbria

;"Wahai anakku yang tercinta, duduklah sekarang di sebelahku, dan aku akan memberikan kepadamu arahan yang benar. Anakku, aku rasa saatku sudah tiba. Wajahku pucat. Hari-hariku hampir berakhir. Kita mesti berpisah sekarang. Aku akan pergi ke dunia lain, dan kamu akan ditinggalkan sendirian dengan segala kekayaanku. Aku rayu kepadamu (kerana kamu anakku yang tercinta) berusahalah untuk menjadi seorang bapa, dan seorang tuan kepada rakyatmu. Jadilah bapa kepada anak-anak, dan sahabat kepada janda. Hiburkanlah orang miskin, dan lindungilah yang lemah; dan, dengan segala kekuatanmu, betulkanlah apa yang salah. Dan, anakku, perintahlah dirimu sendiri, dengan undang-undang; nescaya Tuhan akan mengasihimu, dan Tuhan di atas segala-galanya akan menjadi ganjaranmu. Serulah Dia untuk menasihatimu dalam segala keperluanmu, dan Dia akan membantumu, untuk mencapai apa yang kamu inginkan."
:— Alfred Agung, raja Anglo-Saxon (26 Oktober 899), kepada anaknya, Edward yang Tua

;"Aku kini telah memerintah lebih dari lima puluh tahun dalam kemenangan atau keamanan; dikasihi oleh rakyatku, ditakuti oleh musuhku, dan dihormati oleh sekutuku. Kekayaan dan kehormatan, kuasa dan kesenangan, telah menunggu panggilanku, dan tiada berkat duniawi yang kelihatan kurang untuk kebahagiaanku. Dalam keadaan ini, aku telah dengan tekun mengira hari-hari kebahagiaan yang tulen dan sejati yang telah jatuh ke dalam nasibku ia berjumlah Empat Belas—Hai manusia! janganlah meletakkan keyakinanmu dalam dunia ini!"
:— Abdul Rahman III, Khalifah pertama Córdoba (15 Oktober 961)

;"Kamu mendesak aku dengan sia-sia. Aku bukanlah orang yang akan menyediakan daging Kristian untuk dimakan oleh gigi jahiliah, dan ia akan menjadi begitu jika aku menyerahkan kepadamu apa yang orang miskin telah simpan untuk sara hidup mereka."
:()
:— Ælfheah dari Canterbury, Uskup Agung Canterbury (19 April 1012), enggan membayar tebusan sebelum dibunuh oleh penculiknya yang dari Denmark

;"Betapa memalukannya bahawa aku, yang tidak dapat mati dalam begitu banyak pertempuran, sepatutnya diselamatkan untuk kematian yang hina seperti lembu! Sekurang-kurangnya pakaikanlah aku baju besiku yang tidak dapat ditembusi, ikatkan aku dengan pedangku, letakkan topi besi di kepalaku, perisai di tangan kiriku, kapak perangku yang bersalut emas di tangan kananku, supaya aku, askar yang paling berani, boleh mati seperti seorang askar."
:— Siward, Earl of Northumbria (1055), mati akibat cirit darah

;"Aku telah mencintai keadilan dan membenci kezaliman; oleh itu aku mati dalam buangan."
:()
:— Paus Gregory VII (25 Mei 1085), dalam buangan di Salerno akibat konfliknya dengan Henry IV, Maharaja Rom Suci

;"Maka kepada Bonda Maria yang diberkati, ibu Tuhan, aku menyerahkan diriku. Semoga dia, melalui syafaatnya yang suci, mendamaikan aku dengan Tuhan dan Penyelamat kita, Yesus Kristus. Tuhan berbelas kasihan—"
:— William Sang Penakluk, Raja England (9 September 1087), selepas mendengar loceng Ibadat Pertama

;"Aku tidak akan ragu lama-lama antara suara hati dan Paus, kerana aku tidak lama lagi akan muncul di hadapan Tuhan, untuk dibebaskan, aku harap; untuk dihukum, aku takut."
:— Berengar dari Tours, ahli teologi Kristian Perancis (6 Januari 1088), meninggal dalam kesunyian asketik di pulau Saint-Cosme berhampiran Tours

;"Tembak, Walter, atas nama syaitan!"
:— William II dari England (2 Ogos 1100), kepada Walter Tirel, yang didakwa menembak raja dalam kemalangan memburu

;"Ya, jika itu kehendak-Nya, aku akan mematuhinya dengan rela. Tetapi jika Dia membenarkan aku tinggal bersama kamu sedikit lebih lama sehingga aku menyelesaikan masalah tentang asal usul jiwa, aku akan dengan senang hati menerima nikmat itu; kerana aku tidak tahu sama ada seseorang akan menyelesaikannya selepas aku pergi. Jika aku boleh makan, aku rasa aku akan mendapat sedikit kekuatan. Aku tidak berasa sakit mana-mana di bahagian badan aku; aku hanya tidak dapat mengekalkan nutrien, dan itu melemahkan aku."
:— Anselm dari Canterbury, Uskup Agung Canterbury (21 April 1109)

;"Aku ingin melakukan lebih banyak keburukan daripada yang aku mampu."
:()
:— Ranulf Flambard, Bishop of Durham dan menteri kerajaan Norman (5 September 1128)

;"Aku tidak tahu."
:()
:— Peter Abelard, ahli falsafah dan teologi Perancis (21 April 1142)

;"Semoga kehendak Tuhan terlaksana."
:— Bernard dari Clairvaux, abbot Burgundian (20 Ogos 1153), apabila diberitahu bahawa dia sedang menghadapi kematian

;"Mari kita selesaikan Upacara Persembahan, selebihnya Misa Suci akan aku sambungkan di tempat lain!"
:()
:— Eric yang Suci, raja Sweden (18 Mei 1160) sebelum dipenggal oleh penggantinya Magnus Henriksson 

;"Dalam kematian akhirnya biarlah aku berehat bersama Abelard."
:— Héloïse, biarawati Perancis, ahli falsafah, penulis, sarjana dan abes (16 Mei 1163–64?)

;"Demi nama Yesus dan perlindungan gereja, aku bersedia untuk menerima kematian."
:— Thomas Becket, Uskup Agung Canterbury (29 Disember 1170), kepada pembunuhnya

;"Tuhan, kasihanilah aku. Adakah Engkau akan mematahkan buluh yang sudah patah?"
:— Andronikos I Komnenos, Maharaja Byzantine (12 September 1185), dibunuh oleh bekas rakyatnya

;"Biarlah dunia berjalan sebagaimana adanya; aku tidak peduli lagi."
:— Henry II dari England (6 Julai 1189), apabila diberitahu bahawa anaknya John adalah antara mereka yang bersekongkol menentangnya

;"Apabila aku dikebumikan, bawa kain kapan aku di hujung tombak, dan ucapkan kata-kata ini Lihatlah rampasan yang dibawa oleh Salahuddin! Daripada semua kemenangan, kerajaan, dan kekayaannya, tidak ada yang tinggal kecuali ini."
:— Salahuddin, sultan pertama Mesir dan Syria (4 Mac 1193)

;"Pemuda, aku maafkan kamu! Tanggalkan rantainya, berikan dia 100 syiling, dan lepaskan dia."
:— Richard I dari England (6 April 1199), merujuk kepada pemuda yang telah mencederakannya dengan busur silang

;"Di bawah kaki saudara-saudara aku."
:— Santo Dominic, paderi Katolik Castille, pengasas Ordo Dominikan, apabila ditanya di mana dia ingin dikebumikan (6 Ogos 1221)

;"Aku telah berdosa terhadap saudara aku, si keldai."
:— Francis dari Assisi, rahib Katolik Itali (3 Oktober 1226). "Si keldai" merujuk kepada tubuhnya kerana tubuh badan adalah untuk memikul beban, makan dengan sedikit, dan dipukul apabila lesu atau tegar tengkuk.

;"Jangan biarkan akhir aku melemahkan kamu, dan jangan sekali-kali menangis atau meratapi aku, supaya musuh tidak diberi amaran tentang kematian aku."
:()
:— Genghis Khan, panglima perang dan khan Mongolia (18 Ogos 1227)

;"Aku melihat Tuhan aku. Dia memanggil aku kepada-Nya."
:— Anthony dari Padua, paderi Katolik Portugis dan rahib mazhab Franciscan (13 Jun 1231)

;"Jangan potong muka aku."
:()
:— Skule Bårdsson, bangsawan Norway (24 Mei 1240), sebelum dibunuh oleh penyokong Raja Haakon IV dari Norway

;"Dengan lengan St. James, sudah tiba masanya untuk mati."
:— Simon de Montfort, Earl Leicester ke-6 (4 Ogos 1265), sebelum meninggal dalam Pertempuran Evesham

;"Oh ibu aku! betapa dalamnya kesedihanmu apabila mendengar berita hari ini!"
:— Conradin, pewaris terakhir langsung dari Kerabat Hohenstaufen (29 Oktober 1268), sebelum dihukum pancung pada usia 16 tahun

;"Aku akan memasuki rumah-Mu. Aku akan menyembah di Tempat Suci-Mu."
:— Louis IX dari Perancis (25 Ogos 1270)

;"Aku telah menulis dan mengajar banyak tentang Tubuh Suci ini, dan tentang sakramen-sakramen lain dalam iman Kristus, dan berkenaan dengan Gereja Rom Suci, yang kepadanya aku dedahkan dan serahkan segala yang telah aku tulis untuk pembetulan."
:— Thomas Aquinas, ahli teologi dan falsafah dominikan Itali (7 Mac 1274), semasa menerima upacara terakhir sebelum meninggal

:**"Aku dalam perjalanan ke [[Speyer|Spires]] untuk melawat raja-raja, pendahulu aku."**
:— Rudolf I dari Jerman (15 Julai 1291); dikebumikan di Katedral Speyer

;"Bawa tulang-tulangku di depan kamu dalam perarakan kamu, kerana kumpulan pemberontak tidak akan dapat menahan melihatku, hidup atau mati."
:— Edward I dari England (7 Julai 1307), kepada anaknya, Edward II dari England, semasa meninggal dalam perang dengan Scotland

;"Paus Clement, Chevalier Guillaume de Nogaret, Raja Philip! Aku perintahkan kamu hadir ke Tribunal Syurga sebelum tahun ini berakhir!"
:— Jacques de Molay, Grand Master of the Knights Templar terakhir (11 atau 18 Mac 1314), sebelum dibakar pada pancang

;"Raja syurga, kasihanilah aku, kerana raja bumi telah meninggalkan aku."
:— Thomas, Earl Lancaster ke-2 (22 Mac 1322), sebelum dipenggal kerana khianat terhadap sepupunya, Edward II dari England

;"Aku belum memberitahu separuh daripada apa yang aku telah lihat."
:()
:— Marco Polo, pengembara Venice di Asia ( 9 Januari 1324), menanggapi keraguan tentang kandungan memoirnya, *[[Pengembaraan Marco Polo]]*

;"Aku bersyukur kepada-Mu, Ya Tuhan, untuk semua nikmat-Mu, dan dengan segala kesakitan jiwa aku, aku merendahkan diri memohon belas kasihan-Mu untuk memberikan pengampunan atas dosa-dosa yang telah aku lakukan dengan jahat terhadap-Mu; dan daripada semua manusia yang telah aku sakiti dengan sengaja atau tidak sengaja, dengan sepenuh hati aku memohon keampunan."
:— Edward Si Putera Hitam, pewaris takhta England (8 Jun 1376)

;"Yesus."
:— Edward III dari England (21 Jun 1377), mencium salib

;"Ah, Yesus!"
:— Charles V dari Perancis (16 September 1380)

;"Kerana mereka semua di bawah perintah aku, mereka bersumpah untuk melakukan apa yang aku suruh."
:— Wat Tyler, pemimpin Pemberontakan Petani (15 Jun 1381), sebelum dibunuh oleh pegawai-pegawai setia kepada Richard II dari England

;"Aku lelaki yang sudah mati! Tuhan, kasihanilah aku!"
:— Gaston III, Count Foix (1 Ogos 1391)

### Abad ke-15

; "Belum pernah kematian ditakutkan dengan menjerit."
: — Timurlang, penakluk Turco-Mongol, pengasas Empayar Timuriyah (17–19 Februari 1405)

;"Kita sekarang akan belayar pulang, segera!"
:()
:— Margaret, Ratu Denmark, Norway dan Sweden (28 Oktober 1412) yang dijangkiti wabak di pelabuhan Flensburg 

;"Oh, kesederhanaan yang suci!"
:()
:— Jan Hus, ahli teologi dan reformis gereja Czech (6 Julai 1415). Semasa dibakar di pancang kerana bidaah, dia ternampak seorang wanita tua melemparkan sejumlah kecil kayu bakar ke dalam api.

;"Ya Tuhan, Bapa yang Maha Kuasa, kasihanilah aku, dan ampunilah kesalahan aku, kerana Engkau tahu betapa ikhlasnya aku mencintai kebenaran-Mu."
:— Jerome dari Prague, ahli falsafah dan teologi skolastik Czech (30 Mei 1416), dibakar kerana bidaah

;"Jadikan kulit aku sebagai kepala dram untuk perjuangan Bohemia."
:— Jan Žižka, jeneral Czech (11 Oktober 1424)

;"Aku mati dengan puas, setelah hidup dalam masa yang ditetapkan, dan meninggalkan kamu, anak-anak aku, dalam kemewahan dan kesihatan, ditempatkan dalam situasi yang, jika kamu mengikuti contoh aku, akan membolehkan kamu hidup dihormati dan dihargai. Aku tidak mengingati apa-apa dalam hidup aku yang begitu menggembirakan seperti tidak pernah menyinggung perasaan sesiapa, dan berusaha untuk melayani semua orang sejauh mungkin. Aku menasihati kamu untuk berbuat demikian, jika kamu ingin hidup dengan selamat, menerima hanya penghormatan yang diberikan oleh undang-undang dan kebaikan negara; kerana penggunaan kuasa yang diperoleh dengan kekerasan—bukan secara sukarela—menyebabkan kebencian dan perselisihan."
:— Giovanni di Bicci de' Medici, pemilik bank Itali (Februari 1429)

;"Pegang salib itu tinggi supaya aku dapat melihatnya menembusi api!"
:— Joan of Arc, pemimpin tentera dan mistik Perancis (30 Mei 1431), semasa dia dibakar di tiang

;"Cis pada kehidupan! Jangan bercakap lagi tentangnya kepada aku."
:()
:— Margaret Stewart, Dauphine dari Perancis (16 Ogos 1445)

;"Oh Gabriel, Gabriel, lebih baik bagimu untuk tidak menjadi paus, atau kardinal, atau uskup, sebaliknya mengakhiri hari-harimu seperti kamu memulainya, mengikuti dengan aman di biara latihan ordomu."
:— Paus Eugene IV (nama lahir Gabriele Condulmer) (23 Februari 1447)

;"Semua kekayaan aku tidak dapat menyelamatkan akukah? Apa, tidak adakah cara untuk menyogok maut?"
:— Henry Beaufort (11 April 1447), Kardinal, Bishop of Winchester

;"Semoga dijauhkan Tuhan aku hidup seorang Maharaja tanpa Empayar. Apabila kota aku jatuh, aku akan jatuh bersamanya. Sesiapa yang ingin melarikan diri, biarlah dia menyelamatkan dirinya jika boleh, dan sesiapa yang bersedia menghadapi maut, biarlah dia mengikuti aku."
:- Constantine XI (29 Mei 1453), Empayar Byzantium, sebelum menyerbu ke barisan Uthmaniyah semasa Kejatuhan Constantinople, baginda tidak pernah dilihat lagi.

;"Jika aku dilahirkan sebagai anak petani, dan menjadi rahib Abrojo, dan bukan raja Castile."
:""
:— John II dari Castile (22 Julai 1454), Raja Castile

;"Aku dilahirkan sebagai bunga lili di taman, dan seperti bunga lili aku tumbuh, seiring usia aku / Aku menjadi tua dan harus mati, dan begitu aku layu dan mati."
:— Pachacuti ( 1471/1472), Sapa Inca dan pengasas Empayar Inca, puisi yang digubah di atas katil kematiannya

;"Santa Perawan Maria di Embrun, empuan baik aku, tolonglah aku."
:()
:— Louis XI, Raja Perancis (30 Ogos 1483)

;"Khianat! khianat!"
:— Richard III dari England (22 Ogos 1485), apabila ditinggalkan oleh tenteranya yang terbaik di Pertempuran Bosworth Field

;"Aku hanya mengenal Yesus yang disalib."
:— Wessel Gansfort, ahli teologi dan humanis Belanda (4 Oktober 1489)

;"Aku berharap tidak akan lagi melakukan dosa berat, mahupun dosa ringan, jika aku boleh mengelakkannya."
:— Girolamo Savonarola, rahib mazhab Dominican Itali (23 Mei 1498), apabila ditanya sebelum hukuman matinya jika dia rela menghadapi kematian

### Abad ke-16
;"Yalah, yalah, aku datang. Tunggu sebentar."
:()
:— Paus Alexander VI (18 Ogos 1503)

;"Ke dalam tangan-Mu, ya Tuhan, aku menyerahkan rohku."
:()
:— Christopher Columbus, penjelajah Itali (20 Mei 1506), memetik Yesus

;"Aku telah menjaga semuanya dalam hidup, kecuali kematian—dan sekarang aku harus mati dalam keadaan yang tidak bersedia."
:— Cesare Borgia, ahli politik dan *[[condottiero]]* Itali (12 Mac 1507)

;"Beta dengan sepenuh hati berharap agar pelaksana wasiat kami mempertimbangkan betapa pentingnya untuk didoakan."
:— Henry VII dari England (21 April 1509)

;"Aku percaya."
:— Georges d'Amboise, kardinal Katolik Rom dan menteri negara Perancis (25 Mei 1510)

;"Itu tidak benar. Aku selalu melayani raja aku dengan setia dan berusaha untuk menambahkan kawasan kekuasaannya."
:— Vasco Núñez de Balboa, penjelajah, gabenor dan konkuistador Sepanyol (Januari 1519), setelah mendengar seorang bentara memanggilnya "perampas hak Mahkota" semasa dalam perjalanan ke hukuman pancungnya

;"Aku telah menyinggung Tuhan dan manusia kerana kerja aku tidak mencapai kualiti yang sepatutnya."
:()
:— Leonardo da Vinci, seniman dan saintis Itali (2 Mei 1519), kepada Raja Francis I dari Perancis

;"Gembira."
:— Raphael, seniman Itali (6 April 1520)

;"Aku mengamanahkan kepada jagaanmu anak-anak kesayangan aku, permata paling berharga yang boleh aku tinggalkan untukmu. Raja besar di seberang lautan akan berminat untuk memastikan mereka mendapat warisan mereka, jika kamu mengemukakan tuntutan mereka yang adil di hadapannya. Aku tahu tuanmu akan melakukan ini, jika tidak atas alasan lain, maka atas kebaikan yang telah aku tunjukkan kepada orang Sepanyol, walaupun ia telah menyebabkan kehancuran aku. Untuk semua kemalangan aku, Malinche, aku tidak menyimpan dendam terhadapmu."
:— Moctezuma II, *[[Huey Tlatoani]]* atau Maharaja Empayar Aztek (29 Jun 1520), kepada Hernán Cortés (memanggilnya dengan nama penterjemahnya, La Malinche)

## Kata-kata terakhir yang ironik
;"Janganlah seorang pun menangisi aku, atau memuliakan pengebumianku dengan ratapan; kerana aku masih hidup, apabila namaku disebut-sebut di bibir manusia."
:— Ennius, penulis dan penyair Republik Rom (kira-kira 169 SM); baris-baris ini dikarang untuk diukir pada tugu peringatannya. Hanya serpihan karyanya sahaja yang masih wujud.

;"Walaupun berurusan dengan orang Jepun dan orang gasar bukanlah sesuatu yang boleh dipandang ringan, beta bimbang apabila keamanan telah meresap dalam diri kamu, hari-hari semakin memanjang, semua urusan dilakukan dengan malas dan perlahan-lahan, maka kamu harus sentiasa berhati-hati dan berwaspada setiap hari, agar tidak terjebak dalam kelalaian."
:— Sejong Agung, raja Dinasti Joseon (30 Mac 1450). Korea kemudiannya diserang dan dijarah oleh Jepun, kemudiannya ditakluki oleh orang Manchu, yang dianggap 'orang gasar' oleh orang Korea.

;"Biarlah semua orang Prusia yang berani mengikut aku!"
:— Marsyal Tentera Darat Kurt Christoph Graf von Schwerin (6 Mei 1757), dalam Pertempuran Prague, sebelum terkena tembakan meriam.

;"Beta rasa mengantuk, dan berehat seketika tentu elok kepada beta."
:— Gustav III, Raja Sweden (29 Mac 1792) 13 hari selepas ditembak dari belakang di sebuah majlis topeng.

;"Thomas Jefferson masih hidup."
:— John Adams, Bapa Pengasas Amerika Syarikat dan presiden kedua Amerika Syarikat (4 Julai 1826), tidak sedar bahawa Jefferson telah meninggal awal hari yang sama itu.

;"Mereka tidak boleh menembak gajah pada jarak ini. [...] Baiklah, kawanku; pergilah ke tempat kamu."
:— Jeneral John Sedgwick (9 Mei 1864) di Pertempuran Spotsylvania Court House sebelum mati terkena tembakan musuh.

;"Sarjan, tiada peluru Sepanyol yang telah dibuat yang akan membunuh aku."
:— Kapten Buckey O'Neill (1 Julai 1898), salah seorang Rough Rider Theodore Roosevelt, sebelum ditembak di mulut sebelum menyerbu Kettle Hill.

;"Aku rasa aku akan terus hidup."
:— Richard A. Loeb (28 Januari 1936), selepas ditetak 56 kali dengan pisau cukur dalam pergaduhan di penjara.

;"Aku akan tunjukkan yang ia tidak akan menembak."
:— Johnny Ace (25 Disember 1954), pemuzik Amerika, bermain dengan revolver .32 kaliber.

;"Apa kau fikir aku akan buat? Tembak kepala aku sendiri?"
:— Terry Kath (23 Januari 1978), daripada kumpulan Chicago, sebelum meletakkan pistol separa automatik 9-mm yang dikatakan tidak berpeluru ke pelipisnya dan menarik picu.

;"Aku pasti gila melakukan syot ini. Aku sepatutnya mintakan seorang pelakon pengganti."
:— Vic Morrow, pelakon Amerika (23 Julai 1982), sebelum terbunuh bersama dua pelakon kanak-kanak semasa penggambaran Twilight Zone: The Movie.

;"Aku rasa sihat."
:— Pete Maravich, pemain bola keranjang Amerika (5 Januari 1988), sebelum meninggal dunia akibat kecacatan jantung yang tidak didiagnosis semasa permainan santai.

;"Aku dah kata aku *hardcore* [...] kau ni memang bodoh sangat"
:— Brandon Vedas (12 Januari 2003), penggemar komputer Amerika berbual di IRC semasa mengambil dadah secara berlebihan.

;"Kau memang penyelamat, Andy."
:— William Donaldson, penulis satira dan playboy British (22 Jun 2005), kepada penjaga bangunannya, yang telah mengumpulkan pil untuknya.

;"Walaupun kamu terlepas daripada azab sejarah, kamu tidak akan dapat melarikan diri daripada kemurkaan Allah."
:— Hasan Bitmez, Ahli Parlimen Turki (12 Disember 2023), selepas menyeru kemurkaan Tuhan ke atas Negara Israel di Perhimpunan Agung Kebangsaan Turki sebelum pengsan akibat serangan jantung. Beliau dunia dua hari kemudian.

## Nota

## Rujukan



## Bacaan lanjut

*